钦定古今图书集成/明伦汇编/闺媛典/第114卷 > 皇清二十 > 梁亚喜〈苏氏梁亚蟾闰明附〉
## 钦定古今图书集成/明伦汇编/闺媛典/第114卷 > 皇清二十 > 梁亚喜〈苏氏梁亚蟾闰明附〉

按《顺德县志》：梁亚喜，年二十，值海贼披猖，乡村危急。诸母曰：“贼充斥柰诸女何？” 喜？答曰：“有死而已，无畏也。” 甲辰岁，盗攻其兄梁简侯楼，喜在焉。楼将破，喜堕楼而死。其姊亚兰已适何，因避乱回家，亦堕而死。同时生员梁钖莲妻苏氏及烈女梁亚蟾，年十八，梁闰明，年二十，俱骂贼不绝口，被杀。